钦定古今图书集成/历象汇编/岁功典/第022卷 > 天官书正旦占
## 钦定古今图书集成/历象汇编/岁功典/第022卷 > 天官书正旦占

凡候岁美恶，谨候岁始。岁始或冬至日，产气始萌。腊
明日，人众卒岁，一会饮食，发阳气，故曰初岁。正月旦，
王者岁首。立春日，四时之卒始也。四始者，候之日，而
汉魏鲜集。腊明正月旦，决八风。风从南方来，大旱；西
南小旱。西方有兵，西北戎菽，为小雨；趣兵北方为中
岁，东北为上岁；东方大水，东南民有疾疫，岁恶。故八
“风各与其冲对课，多者为胜，多胜少，久胜亟，疾胜徐。
旦至食为麦，食至日昳为稷。”“至𫗦为黍，𫗦至下𫗦
为菽，下𫗦至日入为麻。”欲终日有雨、有云、有风、有日，
日当其时者，深而多实，无云有风，日当其时，浅而多
实，有云，风无日，当其时，深而少实，有日、无云、不风，当
其时者，稼有败，如食顷，小败，熟五斗米顷，大败则风
复起，有云，其稼复起。各以其时，用云色占种其所宜。
其雨雪若寒岁恶，是日光明，听都邑人民之声。声宫，
则岁善，吉；商，则有兵；征，旱；羽，水；角，岁恶。

〈注〉“四时卒始。”《索隐》曰：谓立春日。是去年四时之终，卒今年之始也。四始，候之日。正义曰：谓正月旦，岁之始，时之始，日之始，月之始，故云四始。言以四时之日候岁吉凶也。魏鲜、孟康曰：“人姓名作占候者。戎菽为。”孟康曰：“戎菽，胡豆为成也。”

### 淮南子